København, 26. juni 2013 **Bluesrock-sensationen Gary Clark Jr. er 10. juli endelig klar til Danmark**

*Han er lidt af en sensation i hjemlandet USA netop nu, det unge bluesrock-stjerneskud Gary Clark. Jr. Han skulle have spillet i Lille VEGA i marts, men det travle turnéprogram og den store efterspørgsel rykkede Gary Clark Jr.s første koncert på dansk grund til den 10. juli i Store VEGA.*

Den talentfulde 29-årige guitarist, sanger og sangskriver [Gary Clark Jr.](http://www.garyclarkjr.com/) fra Texas er ved at lægge verden for sine fødder og imponere internationalt med sin stilsikre blanding af blues, rock, soul og R&B. Det er en lyd, der er velkendt og ny på samme tid, og som kan høres på Gary Clark Jr.s succesalbum *Blak and Blu*.

**Bluesrock anno 2013**Gary Clark Jr. er blevet kendt i hjemlandet for at puste nyt liv i blues-traditionen ved at mikse soul og rock med traditionel amerikansk blues. Gary Clark Jr. er blevet kendt i hjemlandet for at puste nyt liv i blues-traditionen ved at mikse soul og rock med traditionel amerikansk blues på *Blak and Blu*. Albummet udkom i vinter, som Gary Clark Jr.s første på det store pladeselskab Warner, med numre som numre som ”[Numb](http://www.youtube.com/watch?feature=player_embedded&v=NNH6PX-2euM)” og ”[Ain’t Messin’ Round](http://www.youtube.com/watch?feature=player_embedded&v=fyBem5-Bfpg#at=26)”.

Samtidig er han en virkelig dygtig guitarist og sammenlignes med guitarlegender som Jimi Hendrix og [Stevie Ray Vaughan](http://www.allmusic.com/artist/stevie-ray-vaughan-mn0000625739). Også Lenny Kravitz er en ofte brugt sammenligning.

**Turnétravlhed**

Der er ikke mange blanke sider i Gary Clark Jr.s kalender for tiden, og foråret gik med amerikanske festivaler med afstikkere til Brasilien og Argentina, samt en række koncerter i Storbritannien som support for selveste Eric Clapton. Netop nu er Gary Clark Jr. på vej til den store britiske festival Glastonbury.

Oprindeligt skulle Gary Clark Jr. også have spillet i Lille VEGA den 2. marts, men pga. travlhed i guitaristens turnéplan samt stor efterspørgsel på billetterne blev koncerten rykket til Store VEGA først den 9. juli, og senere til den endelige koncertdato, onsdag den 10. juli i Store VEGA. Billetter købt til en af de første datoer er også gyldige til den 10. juli, hvor Gary Clark Jr. omsider giver sin første koncert nogensinde i Danmark.

**Stærkt live-navn**

Gary Clark Jr. er kendt for at være et fænomentalt live-navn og har tidligt i sin karriere spillet på prominente amerikanske festivaler som Coachella, New Orleans Jazz & Heritage Festival, Bonnaroo, Metallicas Orion Fest, Lollapalooza, Jay Zs Made in America Festival samt Neil Youngs Bridge School Benefit. Se ham spille ”Don’t Owe You a Thing” på Crossroads Guitar Festival foran et kæmpe publikum [HER](http://www.youtube.com/watch?feature=player_embedded&v=ECbgzgvfG4Y" \l "at=63).

**Fakta om koncerten**
Gary Clark Jr. (US)
Onsdag den 10. juli 2013 kl. 21
Store VEGA, Enghavevej 40, 1674 Kbh. V
Pris: 180 kr. + gebyr
Billetter kan købes via VEGAs hjemmeside, Billetlugen og Fona-butikker.
[Læs mere og køb billet til koncerten med Gary Clark Jr.](http://vega.dk/arrangementer/gary-clark-jr-11083.html)

For yderligere oplysninger kontakt venligst

Camilla Grausen

Kommunikationsmedarbejder, VEGA
cg@vega.dk